open-index/open-wikipedia-markdown huggingface dataset:
Oppvoksende

**Oppvoksende** eller **oppstigende** brukes i heraldiske beskrivelser (blasoneringer) om figurer som er vist med bare den øverste delen og som nederst er festet på en skjoldkant, en deling, på en annen figur eller på hjelmen som hjelmtegn.

Slike figurer er kjent i våpenskjold helt fra heraldikkens eldste tid i middelalderen, i alle land med europeisk heraldikk, og i våpen for stat og kommune, organisasjoner, slekter og personer.

Ordet oppvoksende er brukt i nyere norske kommunevåpen om levende vesener, fartøy, bygg og gjenstander. Eksempler er heire og skarver i Tysværs henholdsvis Røsts kommunevåpen, skipsstavn i Sogndals kommunevåpen, fyrtårn i Hisøys og Lindesnes' kommunevåpen, barkespader og øks i Hedmarks henholdsvis Telemarks fylkesvåpen.

Oppvoksende figurer som hjelmtegn finnes for eksempel i kong Olav V's personlige våpen med en norsk løve, samt i de norske slektsvåpnene Greve med en griff og Løvenskiold med en sølv løve. Den skotske slekten Cunningham (med medlemmer også i Norge) har en oppvoksende enhjørning som hjelmtegn.

Våpenfigurer som kommer fra skjoldets sidekant, heter *framvoksende* i kommunevåpnene til Fet (en sølv fløterhake, skrått framvoksende fra høyre) og Jondal (tre skrått framveksande gull båtshaker).

Ordet *halv* om en figur er brukt i Danmark om oppvoksende figurer. I Norge brukes ordet halv mest om en figur som ikke er festet til noe, for eksempel en halv griff i Bjarkøys tidligere kommunevåpen, og halv båt i Bøs kommunevåpen. Imidlertid brukes likevel ord som "en halv sølv lilje fast på delingen", i blasoneringen fra 1986 av det kløvde skjoldet til Våler kommune. Våpenet er hentet fra skjoldet til den utdødde middelalderætten Bolt.

I Sverige blir det brukt flere uttrykk for oppstigende. De sondrer mellom *uppväxande* (om planter), *uppstigande* (om levende vesener) og *uppskjutande* (om gjenstander).

## Litteratur
* Hans Cappelen: *Norske [[slektsvåpen]]*, Oslo 1969 (2. opplag 1976)
* Herman L.Løvenskiold: *Heraldisk nøkkel*, Oslo 1978
* Hans Cappelen og Knut Johannessen (red.): *Norske kommunevåpen*,  Oslo 1987 med tilleggshefte 1988
* Harald Nissen og Monica Aase: ''Segl i Universitetsbiblioteket i Trondheim'', Trondheim 1990

**Utenlandsk**
* le Baron Stalins: *[[ordbok|Vocabulaire]]-Atlas Héraldique en six Langues: [[fransk|Francais]]-[[engelsk|English]]-[[tysk|Deutsch]]-[[spansk|Español]]-[[italiensk|Italiano]]-[[nederlandsk|Nederlandsch]]*, Paris 1952
* Sven Tito Achen: *[[Dansk]]e [[adel]]svåbener*, København 1973
* Jan Raneke (redaktør): *[[Nordisk]] heraldisk [[terminologi]]*, Lund 1987 (med heraldiske faguttrykk på bokmål og nynorsk)
Armenia under Vinter-OL 2002

**Armenia under Vinter-OL 2002**. Ni utøvere, fem menn og fire kvinner, fra Armenia deltok i fire øvelser, alpint, bobsleigh, kunstløp og langrenn, under Vinter-OL 2002 i Salt Lake City i USA. Armenia, som deltok for tredje gang i et vinter-OL, vant ikke noen medaljer. Beste plassering var en 20.-plass i kunstløp i parløp.
 
## Medaljer

## Eksterne lenker
* OL-resultater på Sports-reference.com
Armenia under Vinter-OL 2006

**Armenia under Vinter-OL 2006**. Fem utøvere, fire menn og én kvinne, fra Armenia deltok i tre øvelser, alpint, kunstløp og langrenn, under Vinter-OL 2006 i Torino i Italia. Armenia, som deltok for fjerde gang i et vinter-OL, vant ikke noen medaljer. Beste plassering var en 20.-plass i kunstløp i parløp.
 
## Medaljer

## Eksterne lenker
* OL-resultater på Sports-reference.com
Aserbajdsjan under Vinter-OL 2002

**Aserbajdsjan under Vinter-OL 2002**. Fire utøvere, tre menn og én kvinne, fra Aserbajdsjan deltok i alpint og kunstløp under Vinter-OL 2002 i Salt Lake City i USA. Aserbajdsjan, som deltok for andre gang i et vinter-OL, vant ikke noen medaljer. Beste plassering var en 17.-plass i kunstløp i isdans. Kunstløperen Sergej Rylov var Aserbajdsjans flaggbærer under åpningsseremonien.
 
## Medaljer

 
## Eksterne lenker
* Resultater og profilside  på sports-reference.com
Aserbajdsjan under Vinter-OL 2006

**Aserbajdsjan under Vinter-OL 2006**. To utøvere, én mann og én kvinne, fra Aserbajdsjan deltok i kunstløp under Vinter-OL 2006 i Torino i Italia. Aserbajdsjan, som deltok for tredje gang i et vinter-OL, vant ikke noen medaljer. Beste plassering var en 19.-plass i kunstløp i isdans. Kunstløperen Igor Lukanin var Aserbajdsjans flaggbærer under åpningsseremonien.
 
## Medaljer

## Referanser
Mustafa Adrisi

General **Mustafa Adrisi** (født 1922, død 2013) var visepresident i Uganda mellom 1977 og 1978 og han var en av diktator Idi Amins nærmeste medarbeidere.

Adrisi var litt av årsaken til at Krigen mellom Uganda og Tanzania begynte i 1978. Da Adrisi ble skadd i en mistenkelig bilulykke fikk en gruppe opprørere fra Tanzania skylden for ulykken. Ugandiske tropper forfulgte opprørerne da de flyktet inn i Tanzania. De tanzaniske myndighetene støttet opprørerne og Idi Amin erklærte derfor krig med Tanzania.

Han ble født i distriktet Yumbe nordøst i landet. Han tilhørte Picara-klanen i Aringa-folket fra det nordlige Uganda.

## Referanser
The Collection, Vol. 1

***The Collection, Vol. 1*** er et samlealbum fra gruppen Bone Thugs-n-Harmony, utgitt i 1998. Albumet inneholder gruppens største hits, sanger som ikke kom med på albumet *[[E. 1999 Eternal]]* og sanger som har blitt sluppet på andre artisters album. Albumet har blant annet gjester som The Notorious B.I.G. og Eazy-E. 

## Sporliste
#«Foe Tha Love of $» (med Eazy-E)
#«1st of Tha Month»
#«Shoot Em' Up»
#«Days of our Livez»
#«Breakdown» (med Mariah Carey)
#«Notorious Thugs» (med The Notorious B.I.G.)
#«BNK» (med Eazy-E)
#«War» (med Henry Rollins)
#«Crossroad»
#«Body Rott» 
#«Thuggish Ruggish Bone» 
#«Fuck Tha Police»
#«P.O.D»

## Eksterne lenker
*
Australia under Vinter-OL 2006

**Australia under Vinter-OL 2006**. Førti sportsutøvere, tjuetre menn og sytten kvinner fra Australia deltok i ti sporter under Vinter-OL 2006 i Torino i Italia. Australia kom på femtendeplass med en gull- og en bronsemedalje. Alisa Camplin var Australias flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Benedicto Kiwanuka

**Benedicto Kabimu Mugumba Kiwanuka** (født 8. mai 1922, død 22. september 1972) var den første statsministeren i Uganda. Han var leder for Det demokratiske partiet og var en av dem som ledet Uganda i overgangen mellom det britiske styret og landets uavhengighet. 

Benedicto Kiwanuka ble fengslet i 1969 av regjeringen til president Milton Obote, men han ble løslatt igjen da Idi Amin tok makten ved statskupp. Idi Amin utnevnte ham til sin første ugandiske høyesterettsjustitiarius. Kiwanuka kom snart i konfrontasjoner med Idi Amin angående Amins mangel på respekt for rettssikkerheten i Uganda. Den 22. september 1972 ble han myrdet på ordre fra Idi Amin.

## Referanser
Australia under Vinter-OL 2002

**Australia i Vinter-OL 2002**. 25 sportsutøvere, 13 menn og 12 kvinner fra Australia deltok i fem grener, alpint, freestyle, kortbaneløp, kunstløp, og snøbrett i Vinter-OL 2002 i Salt Lake City i USA. Australia kom på 15.-plass med to gullmedaljer. Adrian Costa var Australias flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Brasil under Vinter-OL 2002

**Brasil i Vinter-OL 2002**. Ti sportsutøvere, åtte menn og to kvinner fra Brasil deltok i fire sporter, alpint, bobsleigh og langrenn i Vinter-OL 2002 i Salt Lake City i USA. Brasil, som deltok for fjerde gang i et vinter-OL, vant ingen medaljer. Beste plassering var en 45.-plass i aking, ener menn. Alpinisten Mirella Arnhold var Brasils flaggbærer under åpningsseremonien.

## Medaljer

  
## Eksterne lenker
* Resultater og profilside  på sports-reference.com
Immaterialrett i Kina

**Immaterialrett i Kina** har tradisjonelt stått svakt. Det har vært vanlig å kunne kopiere design og varer fra andre land uten å ta hensyn til immaterialrett i form av copyright og andre forhold. Men det er signaler på at dette er i endring og en statistikk fra Kinas høyesterett viser at 3000 personer ble dømt for å ha krenket immaterialretten i 2008.

## Eksterne lenker
* Kina griber hårdere ind over for immaterialretslige overtrædelser
Brasil under Vinter-OL 2006

**Brasil under Vinter-OL 2006**. Ti sportsutøvere, sju menn og tre kvinner fra Brasil deltok i fire sporter, alpint, bobsleigh, langrenn og snøbrett under Vinter-OL 2006 i Torino i USA. Brasil, som deltok for femte gang i et vinter-OL, vant ikke noen medaljer. Beste plassering var en niendeplass i snøbrett i damenes snowboardcross. Snøbrettkjøreren Isabel Clark var Brasils flaggbærer under åpningsseremonien.
 
## Medaljer

  
## Eksterne lenker
* Resultater og profilside  på sports-reference.com
Eksploderende hval

**Eksploderende hval**, eller **sprengt hval**, viser oftest til en hendelse i Florence, Oregon, i 1970, da en død spermhval (opprinnelig antatt å være en gråhval) ble sprengt i filler av samferdselsmyndighetene i Oregon, i et forsøk på å kvitte seg med det råtnende kadaveret. Hendelsen ble viden kjent i USA da den amerikanske humoristen Dave Barry omtalte den i sin avisspalte etter å ha sett et videoopptak av eksplosjonen. Senere ble historien velkjent internasjonalt, da det samme opptaket begynte å sirkulere på Internett og utviklet seg til et internettfenomen.

Spontane eksplosjoner har også forekommet. Det mest omtalte eksemplet fant sted i Taiwan i 2004, da utvikling av gass inne i en forvitrende spermhval førte til at den eksploderte på et befolket tettsted, mens den ble transportert til obduksjon. Andre eksploderende hvaler har blitt skrevet om og dokumentert av flere velkjente skribenter.

Det finnes relativt få dokumenterte tilfeller av eksploderende dyr. Hvaleksplosjonene i USA og Taiwan fikk bred dekning av presse verden over. Det har derimot vært færre kjente hendelser i andre deler av verden. En hvaleksplosjon på Færøyene i 2013 ble imidlertid dokumentert på video.

## Eksterne lenker
* NRK: Her går spermhvalen i lufta (hvaleksplosjon på Færøyene, med video, 27. november 2013)
Brasil under Vinter-OL 2010

**Brasil under Vinter-OL 2010**. Fem sportsutøvere fra Brasil deltok under Vinter-OL 2010 i Vancouver i Britisk Columbia i Canada 12. til 28. februar 2010. 

## Medaljer

## Alpint

### Menn

### Kvinner

## Langrenn

### Menn

### Kvinner

## Snøbrett

## Eksterne lenker
* Comitê Olímpico Brasileiro
Hotellfag

**Hotellfag** kan studeres på Norsk Hotellhøgskole, som er en del av Universitetet i Stavanger. I studiet er inkludert hotelledelse, reiselivsledelse og kjøkken- og restaurantledelse.
Mambwe

**Mambwe** er en etnisk og språklig gruppe i sørvestre Tanzania og nordøstre Zambia. Språket mambwe og cilungu har kun mindre dialektforskjeller.
Manuel Fettner

**Manuel Fettner** (født 17. juni 1985) er en østerriksk skihopper.

Han debuterte i verdenscupen med en 44.-plass i Innsbruck 4. januar 2001. To dager senere ble han nummer 5 i hoppukeavslutningen i Bischofshofen. Hans beste sammenlagtplassering i verdenscupen er en 10. plass, noe han oppnådde både i 2016/17- og 2022/23-sesongene.

Manuel Fettner deltok i junior-VM i 2001, 2002 og 2003. Han ble juniorverdensmester i lagkonkurransen i Sollefteå i 2003, og tok sølv i både det individuelle rennet og langkonkurransen i Karpacz i 2001, og i lagkonkurransen i Schonach i 2002. I vinter-Universiaden 2005 tok han gull individuelt både i storbakken i Innsbruck og normalbakken i Seefeld, og i 2007 vant han lagkonkurransen i Pragelato.

Hans første pallplassering i verdenscupen kom i åpningsrennet i Hoppuka i Oberstdorf 29. desember 2010, hvor han tok tredjeplass.

Han var med på det østerrikske laget som tok gull i lagkonkurransen under Ski-VM 2013 i Val di Fiemme. Der vil han også bli husket for sitt andrehopp på 128 meter, hvor han mistet høyreskia i det han landet.

I 2016/17-sesongen fikk han med seg to tredjeplasser, fra Ruka og Willingen.

Under Vinter-OL 2022 i Beijing tok han sølv i normalbakkerennet og gull i lagkonkurransen.

I 2022/23-sesongen tok han to pallplasser, hvorav én andreplass fra Engelberg 18. desember 2022, som er hans beste plassering hittil i verdenscupen. I tillegg kom han på tredjeplass på Lillehammer 14. mars 2023.

Han vil legge opp som skihopper etter 2025/26-sesongen.

Han er kjent for å ha over 100 hoppdresser, og er en hopper som er opptatt av å maksimere effekten av utstyret.  

## Sammenlagtplasseringer i verdenscupen

## Referanser


## Eksterne lenker
* 
* Hjemmeside
Bermuda under Vinter-OL 2002

**Bermuda under Vinter-OL 2002**. Én mannlig sportsutøver fra Bermuda deltok i aking under Vinter-OL 2002 i Salt Lake City i USA. Bermuda, som deltok for fjerde gang i et vinter-OL, vant ingen medaljer. Beste plassering var en 37.-plass i aking ener for menn. Akeren Patrick Singleton var Bermudas flaggbærer under åpningsseremonien.
 
## Medaljer

## Eksterne lenker
* OL-resultater på Sports-reference.com
Sosiologi i dag

***Sosiologi i dag*** var et norsk fagfellevurdert, vitenskapelig tidsskrift for sosiologi som ble utgitt fra 1971 til 2016 med støtte fra Norges forskningsråd. Tidsskriftet ble utgitt i form av temanumre. I 2016 ble tidsskriftet slått sammen med *[[Sosiologisk tidsskrift]]* til *[[Norsk sosiologisk tidsskrift]]*.

De siste redaktørene for *Sosiologi i dag* (2012 til 2016) var May-Len Skilbrei og Kari Stefansen.

## Referanser


## Eksterne lenker
* ''Sosiologi i dag''
Pjosja

**Pjosja** (russisk: Пёша) er ei elv i det autonome området Nenetsk og Arkhangelsk oblast i Russland. Den er 257 kilometer lang, og har et nedbørfelt på . Middelvannføringen er .

Elva har utspring nordøst i Arkhangelsk oblast, like ved grensa til republikken Komi. Den renner deretter mot nord over en myrlendt tundra, og munner ut sørøst i Tsjosjabukta i Nenetsk. Pjosja er frosset over fra november til midten av mai.

## Referanser
Neruta

**Neruta** (russisk: Нерута) er ei elv i Nenetsk autonome okrug i Russland. Elva begynner på Malozemelskaja Tundra, nordvest for elva Petsjoras munning. Den renner først mot øst og senere nord gjennom en flat og myrlendt tundra, og munner ut i Kolokolkovabukta, 30 kilometer sør for landsbyen Tobseda og 80 kilometer nord-nordvest for byen Narjan-Mar. Nerutas løp er ekstremt slyngete, med talløse meandere og kroksjøer. Elva er 107 kilometer lang, og har et nedbørfelt på .

## Referanser
Den interparlamentariske union

**Den interparlamentariske union** (IPU, engelsk: *Inter-Parliamentary Union*, fransk: *L'Union Interparlementaire*) er verdens eneste parlamentarikerforsamling med globalt medlemskap. Per 2025 har den 182 nasjonalforsamlinger som medlemmer, samt 15 assosierte medlemmer (Europaparlamentet og andre regionale forsamlinger). 

IPU ble stiftet i 1889 etter initiativ av Frédéric Passy og William Randal Cremer, og har sitt hovedkvarter i Genève i Sveits. IPU har to årlige kongresser, som avvikles i vekselvis medlemslandene og Gèneve.

Den norske delegasjonen velges av Stortinget for fire år etter hvert stortingsvalg, og består av fire medlemmer og fire varamedlemmer. Årsrapporten fra delegasjonen til IPU blir lagt frem som eget dokument og behandlet av Stortinget. 

## Referanser

## Eksterne lenker
* Den interparlamentariske unions nettside
* Den interparlamentariske union hos Stortinget
Somali National Alliance

**Somali National Alliance** (SNA) var en politisk og militær allianse som ble dannet i juni 1992 med hovedkvarter i Mogadishu. Grunnlegger og øverste leder var Mohamed Farrah Aidid. Etter at han døde den 2. august 1996 ble sønnen hans Hussein Mohamed Farrah tatt i ed som midlertidig president.

SNA var kjernen i det politiske partiet Reconciliation and Restoration Council (SRRC) som ble  stiftet av Hussein Mohamed Farrah i 2001.
HTC Droid Eris

**HTC Droid Eris** er en Android-basert mobiltelefon (smartphone) som produseres av HTC.

Den ble lansert i november 2009, og er basert på HTC Hero.

## Spesifikasjoner
*Skjerm: 3,2 tommer, kapasitiv touchskjerm med akselerometer 
*Skjermoppløsning: 320 x 480 (262.144 farger)
*Styring: Multi-touch skjerm og TrackBall 
*Batteri: 1300 mAh
*Taletid: 214 min
*Standbytid: 373 timer
*Kamera: 5 megapiksler, autofokus
*Videoopptak: Ja  
*GPS og A-GPS
*528&nbsp;MHz Qualcomm prosessor  
*RAM: 288 MB
*ROM: 512 MB
*Dualband: GSM 800/1900
*MicroSD minnekort
*Operativsystem: Google Android 1.5 
*Wi-Fi: IEEE 802.11 b/g
*Bluetooth 2.0 med EDR
*Infrarød port: Nei
*Micro USB 
*Størrelse: 113&nbsp;mm (h), 56&nbsp;mm (b) 13&nbsp;mm (d)
*Vekt: 120 g med batteri

## Eksterne lenker
* HTC produktside
* PDA DB - ''HTC Droid Eris (HTC Desire) Specs''
Vizjas

**Vizjas** (russisk: Вижас) er ei elv i det autonome området Nenetsk og Arkhangelsk oblast i Russland. Den er 219 kilometer lang, og har et nedbørfelt på . Elva har utspring i Arkhangelsk oblast, rundt 60&nbsp;km øst for byen Mezen. Den renner deretter mot nord inn i Nenetsk, og munner ut sørvest i Tsjosjabukta.

## Referanser
Sula (Petsjora)

**Sula** (russisk: Сула) er ei elv i Nenetsk autonome okrug i Russland. Den er ei venstre sideelv til Petsjora, og er 353 kilometer lang, med et nedbørfelt på .

## Elveløp
Sula har utspring fra høydedraget Kosminski Kamen på vestflanken av de nordlige Timanhøydene, på 190 meters høyde over havet. Den renner deretter rundt 20&nbsp;km i sørlig retning, og vender seg så mot øst og skjærer gjennom Timanryggens sentrale akse i en canyonlignende dal. Elva beholder også videre sin overveiende østlige retning, som den meandrer seg sakte gjennom, til det til slutt, kun 2&nbsp;moh, munner ut i Petsjoras venstre sidearm Sulskij Sjar, drøyt 70&nbsp;km i luftlinje sørvest for Narjan-Mar. Nær munningen er elva nærmere 100&nbsp;meter bred og to meter dyp, og strømhastigheten er her 0,3&nbsp;m/s.

Sula renner over hele sin lengde på territoriet til Nenetsk autonome okrug, og på de nederste 50 kilometrene danner den grensa mot republikken Komi.

De viktigste sideelvene Bolsjaja Pula fra høyre og Verkhnjaja Kamenka, Sjtsjutsja og Sojma fra venstre.

Sula er frosset over mellom oktober/november og mai/begynnelsen av juni. Middelvannføringen ved Kotkino, 101&nbsp;km oppstrøms fra munningen i Sulskij Sjar, er på 94&nbsp;m³/s, med et minimum på 8,6&nbsp;m³/s i mars og et maksimum på 366&nbsp;m³/s i juni.

## Infrastruktur
Elva er farbar for skipstrafikk opp til landsbyen Kotkino, 101&nbsp;km fra munningen. Vannveiens totale lengde er 133&nbsp;km, herav 32&nbsp;km i Sulskij Sjar ned til dennes munning i Petsjoras hovedarm.

Landområdet som Sula renner gjennom er meget tynt befolket. Eneste bosetning direkte ved elva er Kotkino, med rundt 350 innbyggere.

De øvre delene av elva er blitt et ettertraktet (om enn vanskelig tilgjengelig) mål for kanoturisme, ofte i kombinasjon med elver som renner vestover fra Timanhøydene til havet, som for eksempel Volonga.

## Referanser
Rolf Cato Raade

**Rolf Cato Raade** (født 1964) er en norsk musiker og kulturbyråkrat. Han var direktør for Nordnorsk Opera og Symfoniorkester og ble i 2012 ansatt som
kulturhussjef for kulturhuset i Bodø. Han har også vært direktør for kulturkvartalet Stormen og sjef for Nordland Musikkfestuke. Raade startet sin karriere som trommeslager i flere rockeband, deriblant Charchk. Med Charchk vant han fylkesfinalen i Nordland i NM for rockeband i 1981, og bandet ble nr. 4 i landsfinalen i Trondheim samme år.

## Rock og jazz
Charchk skiftet navn til Kark og spilte inn to låter med Asbjørn Krogtoft som produsent som ble utgitt på en lokal samlekassett, før bandet ble oppløst høsten 1982. Siden spilte Raade i en kort periode i FF Orchestra i lag med bl.a. Fezza Ellingsen og Jan Gunnar Hoff. Raade har senere spilt i lag med Jan Gunnar Hoff i sistnevntes band Kosmo Hoff Ensamble, som debuterte på Nordland Musikkfestuke 4. august 1996, og besto av bl.a. Ingeborg Kosmo. 

## Klassisk musikk
Samtidig som han spilte i rockeband var Raade også musiker i Bodø orkesterforening. I 1982 var han en av initiativtakerne og musikerne i Bodø slagverkensemble. Skoleåret 1983/1984 tilbragte han på Toneheim Folkehøgskole, før han avtjente verneplikten i Forsvarets musikkorps, avd. Østlandet (Horten). 

Etter dette tok han fra 1984 studier i klassisk musikk på Norges musikkhøgskole, med pauker som hovedinstrument. I 1986 ble han tilsatt som paukist ved Trondheim Symfoniorkester. Senere ble han hentet til Sveriges Radios symfoniorkester, hvor han var solopaukist. Han satt også i orkesterets styre og musikkråd. 

På 1990-tallet ble han ansatt som solopaukist i Oslo-Filharmonien. Mens han var musiker i Oslo-Filharmonien var han også medlem i programrådet for orkesteret og lærer ved Norges musikkhøgskole. 

Han avsluttet sin aktive karriere i Oslo filharmoniske orkester i februar 2005 for å bli den nye lederen av Nordland Musikkfestuke i Bodø. Han gikk av som leder der i august 2009, for så å bli direktør for Nordnorsk Opera og Symfoniorkester.
Vitenskapsåret 1902

## Hendelser
### [[Fysikk]]
*Philipp Lenard observerer at den maksimale energien som dannes ved den fotoelektriske effekten er uavhengig av intensiteten, men avhengig av frekvensen.
*Theodor Svedberg foreslår at den brownsk bevegelsen forårsakes av variasjon i antallet treff av molekyler.

### [[Kjemi]]
*August Verneuil utvikler en prosess for å framstille syntetiske rubiner.
 
### [[Luftfart]]
*Det rapporteres at Lyman Gilmore som første menneske har fløyet ved hjelp av en kraftkilde (et dampmaskinsdrevet glidefly).

### [[Meteorologi]]
*Joseph Maria Pernter erklærer at den såkalte hagelskytingen er virkningsløs.
*Julen – En orkan herjer i Skåne i Sverige.

## Prisvinnere
*Copleymedaljen: Joseph Lister
*Darwinmedaljen: Francis Galton
*De Morgan-medaljen: Alfred George Greenhill
*Lyellmedaljen: Antonín Frič og Richard Lydekker
*Nobelprisen:
**Fysikk: Hendrik Lorentz og Pieter Zeeman
**Kjemi: Hermann Emil Fischer
**Fysiologi/medisin: Ronald Ross
*Wollastonmedaljen: Friedrich Schmidt

## Fødsler

*8. august – Paul Dirac, britisk fysiker (død 1984)
*22. november – André Patry, fransk astronom (død 1960)

## Dødsfall
*3. januar – Pierre Marie Heude, fransk zoolog (concholog) og jesuitt som var misjonær i Kina (født 1836) 
*12. april – Alfred Cornu, fransk fysiker (født 1841)
*5. september – Rudolf Virchow, tysk patolog og biolog (født 1821)
*22. desember – Richard von Krafft-Ebing, tysk-østerriksk sexolog (født 1840)
## Bildegalleri

Brattain.jpg|Walter Houser Brattain(1902–1987)


## Referanser
I.K. Lykke

**I.K. Lykke** er et aksjeselskap med forretningskontor i Lykkegården i Munkegata 48 i Trondheim. Selskapet eier blant annet Bunnpris-kjeden, som er en norsk dagligvarekjede med en markedsandel på rundt 4 prosent. 
Virksomheten i I.K. Lykke ble etablert av Iver Knudsen Lykke i 1830, ble omdannet til aksjeselskap i 1918 og har siden vært eid av Lykke-familien. Nåværende styreleder Christian Lykke er sjette generasjon.

## Referanser


## Litteratur
*
Post-fordisme

**Post-fordisme** er en videreutvikling av fordismen. Her er det ikke lenger spesialisering som er i fokus, men fleksibiliteten. Dette er et system av moderne sosiale prosesser, med fleksibel spesialisering. Arbeidssystemer og maskiner var nå fleksible og kunne raskt gjøres om ved svingninger i markedet. Datautviklingen ble her en viktig ressurs for denne fleksible teknologien.

## Kilder
*Grint, Keith. *Sociology and work* 2005
Thomas Konow

**Thomas Konow** (født 10. oktober 1796 i Bergen, død 10. oktober 1881 i Christiania) var en norsk sjøoffiser og eidsvollsmann.
## Liv og virke
### Bakgrinn
Thomas Konow var sønn av kjøpmann Friedrich Ludwig Konow (1746–98) og Anna Hedevig Rieck, og bror av Wollert og August Konow.
### Politiker, yrke
Konow møtte med sine 17 år som den yngste representanten på Eidsvollsforsamlingen i 1814, hvor han representerte Søe Deffensionen. Han stemte med selvstendighetspartiet. Konow sto for en bevisst provokasjon – og «Drengestrek» – i presidentvalget 26. april. Da stemte han på bonden Elling Olsson Walbøe som president i Riksforsamlingen og Severin Løvenskiold som visepresident, noe som særlig opprørte unionistene. I 1814 bodde han i en lugar på orlogsbriggen Lolland eller i Fredriksvern.

Senere var han 4. representant til Stortinget i 1839–1841 og representerte da Jarlsberg og Laurviks Amt.

Etter 1814 gjorde Konow karriere i marinen og regnes som en pioner. Han deltok i organiseringen av marinen omtrent fra bunnen av. I 1821 ble han utnevnt til premierløytnant, senere til kapteinløytnant, kaptein, kommandørkaptein og i 1860 til kontreadmiral.

Konow var den lengst levende eidsvollsmann. Han bodde på dette tidspunkt i Christiania
og ble en del av 17. mai-feiringen i byen.

Konow er den første personen til å bli begravet på statens bekostning,og er gravlagt på Vår Frelsers gravlund i Oslo.

## Litteratur
* Gro Stalsberg: *Thomas Konow - sekondløytnant i en lugar på orlogsbriggen " Lolland"*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 257-260. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Utmerkelser
Konow ble tildelt St. Olavs Orden i 1849 og Storkorset 20 år senere. I tillegg var han ridder av Dannebrogordenen og Sverdordenen.

## Referanser


## Eksterne lenker
* 
*
Vitenskapsåret 1901

## Hendelser
### [[Biologi]]
*Okapin, en slektning av sjiraffen oppdages nær elven Kongo nordøst i Kongo.

### [[Fysikk]]
*Guglielmo Marconi lykkes som første person å sende radiobølger over Atlanterhavet, mellom Cornwall og Newfoundland.

### [[Kjemi]]
*Grunnstoffet Europium oppdages av Eugéne Demarcay.

### [[Geografi]]
* 16. oktober – Den Første svenske Antarktisekspedisjonen påbegynnes med blant andre Erik Ekelöf og Axel Ohlin.

## Prisvinnere
*Copleymedaljen: Willard Gibbs
*Nobelprisen:
**Fysikk: Wilhelm Conrad Röntgen
**Kjemi: Jacobus Henricus van 't Hoff
**Fysiologi/Medisin: Emil von Behring
*Sylvestermedaljen: Henri Poincaré
*Wollastonmedaljen: Charles Barrois

## Fødsler

*20. mai – Max Euwe, nederlandsk sjakkspiller og matematiker (død 1981) 
*10. august –
**Franco Rasetti, italiensk fysiker (død 2001)
**Hugo Gunckel Lüer, chilensk botaniker og naturvitenskapsmann (død 1997)
*29. september – Enrico Fermi, italienskamerikansk fysiker (død 1954)
*5. desember – Werner Heisenberg, tysk fysiker (død 1976)
*16. desember – Margaret Mead, amerikansk antropolog (død 1978)

## Dødsfall
*22. februar – George Francis FitzGerald, irsk fysiker (født 1851)
## Bildegalleri

Linus_Pauling_1962.jpg|Linus Pauling(1901–1994)


## Referanser
Solstrand Hotel & Bad

**Solstrand Hotel & Bad** ligger ved Bjørnefjorden i Bjørnafjorden Kommune, 30 km sør for Bergen.  Hotellet har 134 værelser, 25 møte- og konferanselokaler, selskapslokaler, stuer, samt spa- og velværeavdeling.  

Solstrand ble bygget av Christian Michelsen, Norges første statsminister etter unionosppløsningen med Sverige. Bygget ble reist i sveitserstil, og stod ferdig i 1896. Til tross for omfattende restaurering og utbygging, har hotellet ivaretatt denne stilen. Familien Schau-Larsen som i dag eier og driver hotellet, overtok i 1929. 

Hotellet ble tildelt Olavsrosa i april 2009.


Solstrand Hotel (6).jpg|Deler av hotellet.
Solstrand Hotel (4).jpg|Deler av hotellet.
Solstrand Hotel seaview.jpg|Utsikt fra hotelområdet.


## Referanser


## Eksterne lenker
* 
*  Gammel hjemmeside
Grethe Meisingset

**Grethe Meisingset** (født 28. september 1985) er en norsk politiker fra Høyre. Hun var varamedlem til bystyret i Sandnes i perioden 2007-2009, og var politisk rådgiver for helsebyråd Christine B. Meyer i Bergen 2008-2010. Hun var også 2. nestleder i Høyres Studenterforbund 2009-2010.

## Eksterne lenker
* Presentasjon på Hordaland Høyres nettside
Sophienholm

**Sophienholm** er et gammelt landsted ved Bagsværd Sø, Lyngby-Taarbæk kommune i Danmark. Det ble bygget i perioden 1768&ndash;69 og oppkalt etter Sophie Holmskjold, gift med byggherren generalpostamtdirektør Theodor Holmskjold. I 1790 ble huset overtatt av agent og handelsmann Constantin Brun (1746&ndash;1836). Han fikk bygget om huset i italiensk stil i perioden 1800&ndash;1805 ved arkitekt Joseph-Jacques Ramée. Sophienholm er et av arkitektens hovedverk.

Parken ble lagt om og det ble oppført et norsk hus, en kinesisk paviljong samt et sveitserhus og en portnerbolig.

I sommerhalvåret samlet forfatteren og salongvertinnen Friederike Brun gullalderens kunstnere og vitenskapsmenn på Sophienholm.  

Sophienholm ble i 1963 overtatt av Lyngby-Taarbæk kommune og er i dag kunstmuseum. Hovedbygningen benyttes til kunstutstillinger året rundt.

Sophienholm er fredet.

## Eiere av Sophienholm
*(1767–1790) Theodor Holm de Holmskiold
*(1790–1820) Constantin Brun
*(1820–1835) Friederike Münter gift Brun
*(1835–1836) Ida Constantinsdatter Brun
*(1836–1842) Ph. Jul. Knudsen
*(1842–1853) greve Siegfred Raben
*(1853–1863) Claus Moltzen
*(1863–1882) Rogert Fønss
*(1882–1926) Carl Aller
*(1926–1943) Axel Aller / Valdemar Aller / Rigmor Aller gift Rand / Ragna Aller
*(1943–1953) Valdemar Aller / Rigmor Aller gift Rand / Ragna Aller
*(1953–1963) Rigmor Aller gift Rand / Ragna Aller
*(1963–) Lyngby-Taarbæk Kommune

## Referanser

## Litteratur
* H. J. Lemche: *Lyngby-Bogen 1974-1975 : Sophienholm Og Familien Aller*

## Eksterne lenker
* 
* Lyngby-Taarbæk Kommune
* Netgallery.dk
* Københavns Amt (pdf)
Malozemelskaja Tundra

**Malozemelskaja Tundra** (russisk: Малоземельская тундра) er et sletteland i Nenetsk autonome okrug i Russland. Det ligger mellom Timanhøydene i vest, Barentshavet i nord, elvene Sula og Petsjoras nedre løp i sør og Petsjorabukta i øst. 

Landskapet består hovedsakelig av myrlendt tundra, og vegetasjonen domineres av mose, lav og gress. I sør og i dalene vokser lave busker. Klimaet er hardt med en lang vinter og korte kjølige somre. Gjennomsnittstemperaturen i januar er -16 til -17°C og i juli 12°C i sør og opp til 8°C i nord. Årsnedbøren ligger på 300-350&nbsp;mm per år. 

Området er tynt befolket, og de viktigste næringene er reindrift, fiske og fangst.

## Eksterne lenker
* «Малоземельская тундра» i Store sovjetiske encyklopedi
Snikende Ullteppe

**Snikende Ullteppe** er et fornorsket begrep som gjerne blir brukt spøkefullt som alternativt navn blant urfolk i USA. 

«Snikende Ullteppe» er det generiske norske «indianernavnet», men blir også brukt som oppnavn på dansk (Snigende uldtæppe). Uttrykket er en nyskaping etter et observert mønster av adjektiv + substantiv i utforming av navn urfolkets kultur. Eksempler på slike navn er Crazy Horse og hans mor, Rattling Blanket Woman samt kjente høvdinger som Sitting Bull og Spotted Elk. «Snikende Ullteppe» er eksempel på problemet ved å oversette abstrakte kulturspesifikke elementer.

«Snikende Ullteppe» ble brukt som navn på og i gjenger fra 1920- og 1930-tallet Navnet er dokumentert på trykk i 1924: «Du ser mig ut som et «Snikende ullteppe» du. Hadde det enda vært dig så ...... Men si mig  - er ikke du speider?» og i novellen «På skolen» av Karl G. Svendsen fra 1927 som var på trykk i Arbeiderbladet «- Gutter, se på Preriens skrekk fra de evige jaktmarker, indianerhøvdingen Waputa! -Kall'n hellre «Det snikende Ullteppe» da vel».. 

Tepper var en viktig rekvisitt når amerikanske urfolk skulle fotograferes på slutten av 1800-tallet. Teppene ble brukt for å forsterke urfolkenes ekthet. Betegnelsen *blanket Indian* ble i statene brukt nedsettende om urfolk som motsatte seg assimilering ved å opprettholde sitt tradisjonelle levesett. 

## Referanser
Kuja

**Kuja** (russisk: Куя) er ei elv i det autonome området Nenetsk i Russland. Den er ei høyre sideelv til Petsjora, og er 186 kilometer lang, med et nedbørfelt på .

Elva har utspring i den vestlige utkanten av Bolsjezemelskaja Tundra, i grenseområdet mellom Nenetsk og republikken Komi, øst for Petsjora-elva. Den renner i en grovt sett nordøstlig retning, med et svært svingete og meanderende elveløp. Den munner ut i Kujskij Sjar, et av Petsjoras sideløp, rundt 10&nbsp;km nord for Narjan-Mar.

Kuja er frosset over fra oktober til mai.

## Referanser
Ingvild Nagell-Dahl

**Ingvild Nagell-Dahl** (født Pedersen, 6. januar 1973 på Gjøvik) er en norsk sanger. 

Hun gikk på musikklinja på Tranberg videregående skole og startet som freelance musiker da hun var ca. 20 år. Hun har hatt en rekke opptredener på NRK-programmet Beat for beat og var en av  tre hoved-vokalister på TV3s underholdningsprogram Singing Bee. Nagell-Dahl deltok i Melodi Grand Prix i 2003 med låten *Anyway You Want It* og kom på en 8.-plass.

I 2003 ble hun ferdig utdannet barnevernspedagog ved Høgskolen i Lillehammer.

Hun er gift med pianist Trond Nagell-Dahl. De bor på Gjøvik og har 3 barn. 

I 2013 fikk hun knuter på stemmebåndet, og måtte ta en pause fra sangeryrket. 

## Diskografi
**Album**

* 2009: *Nå Kommer Jula Hit* med Knut Anders Sørum, Helge Øye & Jon Lotterud
* 2018: *Already On My Way*

**Singel**

* 2017: Sing Me To Sleep 
* 2017: Change of Heart
* 2020: Gloria, med Jon Lotterud & Trond Nagell-Dahl
;Medvirkning
* 2003: *[[Melodi Grand Prix 2003]]* (8.-plass)

## Referanser


## Eksterne lenker
*
Bolsjaja Pula

**Bolsjaja Pula** (russisk: Большая Пула) er ei elv i det autonome området Nenetsk i Russland. Den er ei høyre sideelv til Sula, og er 172 kilometer lang, med et nedbørfelt på .

Elva har utspring i den nordlige delen av Timanhøydene. Den renner i nordøstlig retning og munner ut i Sula rundt 10&nbsp;km vest for Kotkino.

## Referanser
Khalid al-Mihdhar

**Khalid al-Mihdhar** (født 16. mai 1975 i Mekka i Saudi-Arabia, død 11. september 2001 i Washington DC i USA) var en av de fem kaprerne av flyet American Airlines Flight 77, som ble fløyet inn i Pentagon som en del av et koordinert selvmordsangrep den 11. september 2001. 
## Biografi
Mihdhar ble født i Saudi-Arabia og kjempet i krigen i Bosnia på 1990-tallet. Han var også utdannet ved treningsleirene til Al-Qaida på 1990-tallet. Tidlig i 1999 reiste han til Afghanistan der han som en erfaren og respektert jihadist var en av de første som ble valgt ut av Osama bin Laden til å delta i angrepene på USA den 11. september 2001. Mihdhar ankom California sammen med kapreren Nawaf al-Hazmi i januar 2000. På dette tidspunktet var Central Intelligence Agency (CIA) klar over Mihdhar muligens var en trussel mot rikets sikkerhet, og han ble fotografert i Malaysia med et annet høyststående medlem av Al-Qaida som var involvert i bombingen av det amerikanske skipet USS «Cole». CIA informerte ikke Federal Bureau of Investigation (FBI) da de fant ut at Mihdhar og Hazmi hadde kommet inn i USA, og Mihdhar ble ikke satt på noen overvåkningsliste før i slutten av august 2001. 

Ved deres ankomst i San Diego i California begynte Mihdhar og Hazmi å trene seg opp til piloter, men de snakket dårlig engelsk og gjorde det ikke særlig godt på flytimene.  I juni 2000 forlot Mihdhar USA for å reise en tur til Jemen og etterlot Hazmi alene i San Diego. Mihdhar tilbrakte deretter en tid i Afghanistan tidlig i 2001 og returnerte til USA igjen i juli 2001. Han bodde i New Jersey i juli og august 2001, før han kom til Washington D.C. for første gang i begynnelsen av september 2001. 

Om morgenen den 11. september bordet Mihdhar American Airlines Flight 77 som ble kapret om lag en halv time etter take-off. Flyet ble bevisst styrtet inn i Pentagon og drepte alle de 64 personene som var ombord på flyet, sammen med 125 personer i bygningen eller på bakken. 

I kjølvannet av angrepene indikerte etterretningen at Mihdhar sto bak angrepene på ordre fra høytstående medlemmer innen Al-Qaida. I de første ukene etter angrepene fastslo enkelte rapporter at Mihdhar og noen av de andre kaprerne fremdeles var i live og på frifot. Men senere undersøkelser fant ut at disse rapportene var basert på feil identiteter som var forårsaket av felles arabiske navn. 

Etter angrepene på USA var det identifiseringen av Mihdhar som ble satt opp som en av de første linkene som tydet på at Osama bin Laden og Al-Qaida hadde spilt en stor rolle i kapringen av flyene. Dette var fordi Mihdhar var blitt oppdaget og fotografert av USAs etterretningstjenester mens han var på en konferanse i Malaysia mens han snakket lenge med en av Osama bin Ladens nære medarbeidere.
## Kilder
* 
* 
* 
* 
* 
* 
* 
* 
* 
## Referanser
Lars Øyno

**Lars Øyno** (født 1. august 1955) er en norsk skuespiller, dramatiker og instruktør.

Han har utdannelse fra Statens Teaterhøgskole i årene 1981-1984, og arbeidet som skuespiller ved Trøndelag Teater i perioden 1984-1992. I årene 1992-2009 var han frilansskuespiller.

Han leder nå underground-teateret Grusomhetens Teater på Hausmania.

Øyno spilte Knut Hamsun i spillefilmen og mini-serien *[[Gåten Knut Hamsun]]*. 

## Produksjoner med egne manus
* 2009: *Siste sang*, Grusomhetens Teater
* 2007: *Teateret & Vitenskapen*, Grusomhetens Teater
* 2006: *Den stygge andungen*, Grusomhetens Teater
* 2004: *Thomasevangeliet*, Grusomhetens Teater
* 2002: *[[Peer Gynt]]*, Grusomhetens Teater
* 2001: *Alaska*, Black Box Teater
* 1995: *Veien til himmelen*, Det norske teater

## Filmografi
* *På vinterveien* (1990)
* *[[For dagene er onde]]* (1991)
* *[[Flaggermusvinger (film)|Flaggermusvinger]]* (1992)
* *[[Fortuna (TV-serie)|Fortuna]]* (1993) - TV-serie, 5 episoder
* *[[Gåten Knut Hamsun]]* (1996) - Film og TV-serie
* *[[O' Horten]]* (2007)
* *[[Kampen for tilværelsen (norsk TV-serie)|Kampen for tilværelsen]]* (2015) - TV-serie, 2 episoder
* *[[Gritt]]* (2021)

## Eksterne lenker
* 
* Lars Øyno  hos Norske Dramatikeres Forbund
* Grusomhetens teater
Yeasayer

__NOTOC__
**Yeasayer** er et eksperimentell rock/indierock-band fra Brooklyn i New York, USA. 

Bandet ble dannet i 2006, og består av Anand Wilder, Chris Keating og Ira Wolf Tuton. De beskriver selv musikken sin som «Middle Eastern-psych-snap-gospel».

## Diskografi
### Album
* *[[All Hour Cymbals]]* (2007)
* *[[Odd Blood]]* (2010)
* *[[Fragrant World]]* (2012)

### Singler
* «Wait for the Summer» (2007)
* «Ambling Alp» (2009)

## Referanser

## Eksterne lenker
*
Sosialdemokrater mot EU

**Sosialdemokrater mot EU**, forkortet **SME**, var en medlemsorganisasjon for sosialdemokratiske EU-motstandere i Norge omkring folkeavstemningen om EU-medlemskap i 1994. Organisasjonen ble startet i 1993 og nedlagt i 1995, etter at EU-striden var over. Den var åpen for både Ap-medlemmer og sosialdemokrater fra andre organisasjoner eller partiløse. Mange tillitsvalgte i Arbeidernes ungdomsfylking (AUF) engasjerte seg også i SME.

I og med at Arbeiderpartiet under statsminister Gro Harlem Brundtland offisielt støttet EU-medlemskap, ble SME i praksis en organisert motstandsgruppe mot medlemskap internt i partiet, i tillegg til å støtte opp om mye av motstanden i LO. I tv-debatter og andre ordskifter fikk organisasjonens leder Hallvard Bakke ofte plass som kampanjepart, på linje med de andre kampanjeorganisasjonene og de politiske partiene.

Ledende medlemmer av SME var blant andre Hallvard Bakke (leder), nestleder Tove Strand og styremedlemmene Trond Giske og Anneliese Dørum. Blant øvrige tillitsvalgte og ansatte sekretærer i organisasjonen kan nevnes Anne Marit Bjørnflaten, Trond Jensrud, Synnøve Konglevoll, Wegard Harsvik, Marte Gerhardsen, Geir Solaas Moen, Jo Stein Moen og Tore O. Sandvik. Enkelte av medlemmene, deriblant Tove Strand, var også medlem av Arbeiderbevegelsens informasjonskomité mot norsk medlemskap i EF i 1972.

## Litteratur
* Kjell-Erik Nordenson Kallset: *Makta midt i mot. Kampen om EU og Arbeiderpartiets sjel*, Forlaget Manifest (2009) ISBN 978-82-92866-19-1

## Referanser


## Eksterne lenker
*  Solidaritetskamp mot EØS
Wilson Lumpkin

**Wilson Lumpkin** (født 14. januar 1783 i Virginia i USA, død 28. desember 1870) var amerikansk senator for republikanerne og guvernør i Georgia. 

Lumpkins barnebarn Middleton P. Barrow tjenestegjorde også i det amerikanske Senatet og Lumpkins bror Joseph Henry Lumpkin var den første høyesterettsjustitiarius som satt i Høyesterett fra Georgia.

## Referanser


## Eksterne lenker
*
Astow Ericson

**Astow Ericson** (født 19. november 1921, død 14. juli 2004) var en norsk tekstforfatter, opprinnelig fra Ålesund.

Han var en flittig leverandør av velformede og humoristiske visetekster til Otto Nilsens program Søndagsposten i NRK.

Hans mest kjente vise er ''Julekveld i skogen'' fra 1963. Det ble i februar 1998 kjent at NRK ville slutte å sende visen på riksnettet, på anmodning fra Astow, som var skuffet over å aldri bli nevnt som visens opphavsmann. Det kulminerte da visen ble avspilt av Kjell Fuglehaug like før jul 1997 i programmet ''Antikviteter & snurrepiperier''. Programmet ble lagt ned i desember 2002. 

«Julekveld i skogen» ble etter hvert også kjent for at det nest siste verset hadde blitt refusert og måtte skrives om, slik det er i den mest kjente, første innspillingen med Rolf Just Nilsen.

Ericson skrev også blant annet *Julekveld i bushen* (1982) og *Leif Erikssons vals*, og forfattet viseboken *Snorrepiperier*.

## Se også

* ''Julekveld i skogen''.

## Utgivelser
*

## Referanser


## Eksterne lenker
*Astow Ericson sine tekster i visekatalogen.no.  Per mai 2018 var her 61 viser registrert]
*
Vitenskapsåret 1900

## Hendelser
### [[Fysikk]]
* 25. april - Guglielmo Marconi patenterer avstemt kretser.
* 7. desember - Max Planck tar de første stegene mot kvantemekanikken når han postulerer at elektromagnetisk stråling bare sendes ut i kvanter, som er nødvendig for å forklare svarte legemer på en tilfredsstillende måte.
* 23. desember - Reginald Fessenden, eksperimentere med en høyfrekvent gnistsender som lykkes med å overføre tale over en avstand på om lag 1,6 km (en mile), fra Cobb Island (Maryland), som synes å ha vært den første radiooverføring av lyd.
* Paul Villard oppdager gammastråling når han studerer urans radioaktivitet.

### [[Fysiologi]]
* Karl Landsteiner gjør de første oppdagelsene av blodtyper, som identifiseres i ABO-systemet.

### [[Genetikk]]
* Hugo de Vries publiserer resultatene av sine eksperimenter innen Mendels arvelover.

### [[Kjemi]]
*Johannes Rydberg forfiner formelen for hydrogens spektrallinjer.

### [[Matematikk]]
*David Hilbert presenterer sin liste over 23 uløste problem.

### [[Meteorologi]]

*September – Galveston-orkanen 1900 forårsaker de største naturødeleggelser i USAs historie, særlig i Galveston i delstaten Texas i USA.

### Oppdagelsesreiser
* Den amerikanske oppdagelsesreisende Robert Peary er den første som får sett Kaffeklubbøya, verdens nordligste landfaste punkt.

### [[Psykologi]]
* Sigmund Freuds *Die Traumdeutung* (*[[Drømmetydning (bok)|Drømmetydning]]*) utgis.

### [[Teknologi]]
* 2. juli – Den første flygningen med et luftskip gjøres med LZ1 designet av Ferdinand von Zeppelin.
* Kodak lanserer sitt første Brownie (kamera).

## Prisvinnere
*Clarkemedaljen: John Murray
*Copleymedaljen: Marcellin Berthelot
*Darwinmedaljen: Ernst Haeckel
*Murchisonmedaljen: Adolf Erik Nordenskiöld
*Polhemsprisen: Martin Ekenberg og Johan August Brinell
*Wollastonmedaljen: Grove Karl Gilbert

## Fødsler

* 4. januar – James Bond, amerikansk ornitolog (død 1989)
* 9. mars – Howard Aiken, amerikansk pioner innen datavitenskap (død 1973)
* 19. mars – Frédéric Joliot, fransk fysiker (død 1958)
* 25. april – Wolfgang Ernst Pauli, østerriksk fysiker (død 1958)
* 26. april – Charles Richter, amerikansk geofysiker og oppfinner (død 1985)
* 28. april – Jan Oort, nederlandsk astronom (død 1992)
* 25. august – Hans Adolf Krebs, tyskfødt britisk lege og biokjemiker (død 1981)
* 26. august – Hellmuth Walter, tysk ingeniør og oppfinner (død 1980)
* 5. november – Ethelwynn Trewavas, britisk biolog (iktyolog) (død 1993)
* 9. desember – Joseph Needham, britisk biokjemiker og forfatter som skrev om vitenskaps- og teknologihistorien til Kina (død 1995)

## Dødsfall

* 13. januar - Peter Waage, norsk kjemiker (født 1833)
* 22. januar – David E. Hughes, oppfinner (født 1831)
* 6. mars – Gottlieb Daimler, tysk oppfinner (født 1834)
* 1. april – George Jackson Mivart, engelsk biolog (født 1827)
* 16. oktober - Henry Acland, engelsk lege (født 1815)


Kjeldahl3.JPG|Johan Kjeldahl(1849–1900)


## Referanser
Ålegras

**Ålegras** (*Zostera marina*) er en flerårig vannplante. Den er blant de få blomsterplantene som har tilpasset seg et liv i sjøvann.

Den vokser på fin grus, sand eller mudder og har en horisontal jordstengel. Fra jordstengelen stikker det ut korte, vertikale stilker med blomster og blad. Bladene er 3–10&nbsp;mm brede og ofte over 50&nbsp;cm lange. Bladet har fem nerver og er avrundet i toppen. Blomstene er ørsmå, grønne og sitter i forgrenede, endestilte aks. I blomsten er arret dobbelt så langt som griffelen.

Ålegras vokser som regel rett under lavvannslinjen, men av og til ned til 10&nbsp;m dyp. Den tåler brakkvann og finnes i sørlige del av Østersjøen, men går ikke inn i Bottenvika. Den mindre slektningen dvergålegras overtar på grunnere vann, men den er mer varmekrevende og svært sjelden i Norge. En form med smalere blad finnes i overgangen mellom disse sonene. Status til denne formen er omstridt, men noen regner den som en egen art, smalålegras.

Utbredelsen er sirkumpolar i tempererte strøk på den nordlige halvkule. Arten finnes i Nord-Atlanteren, Stillehavet, Nordishavet, Østersjøen, Kvitsjøen, Middelhavet og Svartehavet. I Norge er ålegras vanlig langs kysten til polarsirkelen. Lenger nord er den ikke så vanlig, men det finnes ålegrasenger både i Troms og inne i fjordene i Finnmark.

Enger med ålegras er svært produktive og regnes som viktige marine økosystemer. De fungerer som habitat for mange arter og danner grunnlag for økologisk og økonomisk viktige bestander av reker, skjell og fisk. Dette viste seg på 1930-tallet da ålegras på begge sider av Atlanteren ble rammet av en soppsykdom. Omtrent 90 prosent av bestanden forsvant og produktiviteten i gruntvannsområder ble katastrofalt redusert.

## Referanser


## Litteratur
* 

## Eksterne lenker
* 

* Seagrass Recovery – ''Zostera marina'' (Eel Grass)
Tommy Hansen (Sogndal-spiller)

**Tommy Hansen** (født 1971) er en norsk tidligere fotballspiller, nå trener i Gjøvik FF

Hansen har spilt for  Sogndal Fotball i en årrekke før han ble trener for rekruttlaget til Stabæk Fotball. Hansen var også aktiv som fotballspiller i Gjøvik Sportsklubb, Ham Kam, SK Gjøvik-Lyn, Jevnaker, Fagerborg og Stabæk 2. Han var toppspillerutvikler i 2007 for Raufoss i 1. div. Han er gymlærer på Gjøvik videregående skole, tidligere hovedtrener for toppidrett fotball på Raufoss videregående skole.

## Referanser
SME

**SME** kan vise til:

* Sosialdemokrater mot EU
* Senter for medisinsk etikk
* Sony Music Entertainment
Himmilo Youth in Norway

**Himmilo Youth in Norway** (**HYIN**) er en organisasjon for somaliske barn og ungdommer i Norge, som ble stiftet av Bashe Musse i 1996.

## Referanser
Sven G. Holtsmark

**Sven Gabriel Holtsmark** (født 1959) er en norsk professor i historie og tidligere instituttleder ved Institutt for forsvarsstudier (IFS) ved Forsvarets høgskole, hvor han har vært ansatt siden 1990. Holtsmark har også vært dekan ved Forsvarets høgskole i periodene 2004–2007 og 2009–2011, samt seksjonssjef for Seksjon for internasjonal sikkerhetspolitikk ved IFS.

Holtsmark har hovedsakelig jobbet med sovjetisk, russisk og DDRs politikk og utenrikspolitikk.

## Bibliografi (utvalg)
* «DDR i norsk politikk 1949-1973: Myter og virkelighet», i Thomas Wegener Friis & Sven Linderoth (red): *DDR og Norden*, Odense 2005.
* med Helge Ø. Pharo og Rolf Tamnes (red.): *Motstrøms. Olav Riste og norsk internasjonal historieskrivning*, Oslo (Cappelen Akademisk Forlag), 2003.
* *Avmaktens diplomati. DDR i Norge 1949-1973*, Oslo (HiFO) 1999.

## Referanser


## Eksterne lenker
* Presentasjon på instituttets nettsider
Pro-Start

**Pro-Start** er en samling jobb-portaler i Europa hvor jobbsøkere kan registrere sin CV for å gjøre seg tilgjengelig for potensielle arbeidsgivere. Arbeidsgiver kan lyse ut ledige stillinger og/eller gjøre søk i CV-database. 

Portalen ble etablert i 2009.

## Eksterne lenker
* Pro-Start Europe
* Pro-Start Norway
* Pro-Start Latvia
* Pro-Start Estonia
Clarkemedaljen

**Clarkemedaljen**, *Clarke Medal*, deles ut av Royal Society i New South Wales, Australia, for framstående arbeid innen naturvitenskap.

Medaljen er oppkalt etter presten William Branwhite Clarke, en av selskapets grunnleggere. Den ble opprinnelig utdelt for fortjenstfulle bidrag til Australias geologi, mineralogi og naturhistorie, uansett hvor forskeren kom fra. 

Nå deles medaljen ut årlig for fremstående arbeid innen naturvitenskap (geologi, botanikk og zoologi), utført innen Australia og dets territorier.

## Mottakere av Clarkemedaljen

## Kilder
*Royal Society of New South Wales – Clarke Medal.